Το **PlayStation 4** (συντομογραφία: **PS4**, ιαπωνικά: プレイステーション4, Χέπμπορν: Pureisuteshon 4) είναι η όγδοη γενιά κονσολών βιντεοπαιχνιδιών της Sony Computer Entertainment. Ανακοινώθηκε ως ο διάδοχος του PlayStation 3 κατά τη διάρκεια μιας παρουσίασης στις 20 Φεβρουαρίου του 2013. Οι κύριοι ανταγωνιστές του PlayStation 4 είναι το Wii U και το Switch της Nintendo και το Xbox One της Microsoft. Στην Ελλάδα κυκλοφόρησε στις 13 Δεκεμβρίου του 2013.

Το PlayStation 4 διαθέτει έναν AMD Jaguar επεξεργαστή βασισμένο στην x86-64 αρχιτεκτονική. Αυτό έχει ως σκοπό να κάνει την ανάπτυξη παιχνιδιών πιο εύκολη, προσελκύοντας μεγαλύτερο εύρος δημιουργών. Αυτές οι αλλαγές δείχνουν την προσπάθεια την Sony να βελτιωθεί μέσω των μαθημάτων που έμαθε κατά τη διάρκεια της ανάπτυξης, παραγωγής και κυκλοφορίας του PlayStation 3. Άλλες αξιοσημείωτες δυνατότητες του υλικού του PS4 περιλαμβάνουν την 8+ GB ενιαία μνήμη GDDR5, το ταχύτερο Blu-Ray drive, και τα αφοσιωμένα ειδικά κατασκευασμένα ολοκληρωμένα κυκλώματα για την επεξεργασία ήχου, εικόνας και διεργασιών παρασκηνίου. Πέρα όμως από αυτές τις δυνατότητες, η ομοιότητα μεταξύ των δύο δεν είναι ιδιαίτερα μεγάλη.

Μεταξύ των νέων εφαρμογών και υπηρεσιών, η Sony σχεδίασε και το PlayStation App που θα επιτρέπει στους κατόχους PS4 να μετατρέπουν τα smartphone τους και τα tablet τους σε μία δεύτερη οθόνη για να ενισχύσουν τις δυνατότητες του παιχνιδιού. Η εταιρία επίσης κυκλοφόρησε το PlayStation Now, μία υπηρεσία βασισμένη στο Cloud που έχει διαθέσιμο υλικό για "κατέβασμα" και παιχνίδια. Τέλος, με την ενσωμάτωση του κουμπιού *share* στο χειριστήριο, που προσφέρει διάφορες δυνατότητες κοινοποίησης των παιχνιδιών του χρήστη, η Sony σχεδιάζει να προσανατολιστεί σε πιο κοινωνικά παιχνίδια.

Ιστορία
-------

Το PlayStaion 4 Pro.
Το 2012 η Sony ξεκίνησε να μοιράζει κιτ ανάπτυξης σε δημιουργούς παιχνιδιών, αποτελούμενο από ένα βελτιωμένο PC που είχε το AMD (Επιταχυμένη Μονάδα Επεξεργασίας) chipset. Αυτά τα κιτ ήταν γνωστά ως "Orbis". Στις αρχές του 2013, η Sony ανακοίνωσε ότι μια παρουσίαση γνωστή ως *PlayStation Meeting 2013* θα συνέβαινε στην Νέα Υόρκη στις 20 Φεβρουαρίου του 2013 για να αποκαλυφθεί το «Μέλλον του PlayStation». Η Sony επίσημα ανακοίνωσε το PlayStation 4 σε αυτή. Αποκάλυψαν λεπτομέρειες για το λογισμικό του PS4 και συζήτησαν κάποιες από τις δυνατότητες που θα έχει. Η Sony επίσης επέδειξε βίντεο πραγματικών παιχνιδιών σε ανάπτυξη, όπως επίσης και μερικές τεχνικές επιδείξεις.

Η Sony αποκάλυψε περισσότερες πληροφορίες για το PS4 στις 10 Ιουνίου 2013 στην Electronic Entertainment Expo, όπως επίσης έδειξε και την κονσόλα την ίδια.

Τον Σεπτέμβριο του 2016 κυκλοφόρησε το PS4 Slim, μια ανανεωμένη έκδοση της αρχικής κονσόλας και τον Νοέμβριο του ίδιο έτους το PS4 Pro μια αναβαθμισμένη έκδοση με υποστήριξη 4K ανάλυσης.

Υλικό
-----

Το σχέδιο της κονσόλας δεν αποκαλύφθηκε στην συνέντευξη τύπου, καθώς το σχέδιο και οι προδιαγραφές δεν ήταν έτοιμα. Ωστόσο, μερικές τεχνικές προδιαγραφές για την κονσόλα ανακοινώθηκαν. Η τεχνολογία στο PlayStation 4 είναι σχετικά όμοια με το λογισμικό των προσωπικών υπολογιστών. Αυτή η οικειότητα βοήθησε να είναι πιο εύκολη και πιο φθηνή η ανάπτυξη παιχνιδιών για το PS4. Η κονσόλα τελικά αποκαλύφθηκε στην συνέντευξη της Sony στην E3 2013.

### Κονσόλα

Το PlayStation 4 χρησιμοποιεί μια ημιειδικής κατασκευής Επιταχυμένη μονάδα επεξεργασίας (APU) κατασκευασμένο από την AMD με καθοδήγηση της Sony. Ο APU του είναι μία κατασκευή μοναδικού ολοκληρωμένου κυκλώματος που περιλαμβάνει ένα επεξεργαστή (Κεντρική Μονάδα Επεξεργασίας) (CPU) και κάρτα γραφικών, καθώς επίσης και άλλα μέρη όπως έναν ελεγκτή μνήμης και αποκωδικοποιητή βίντεο. Ο επεξεργαστής αποτελείται από οκτώ x86-64 πυρήνες βασιζόμενοι στην επερχόμενη αρχιτεκτονική Jaguar της AMD. Η κάρτα γραφικών αποτελείται από 18 μονάδες υπολογισμών για να δημιουργηθεί ένα θεωρητικό μέγιστο απόδοσης των 1.84 TFLOPS. Αυτή η υπολογιστική ισχύς μπορεί να χρησιμοποιηθεί για γραφικά, προσομοιώσεις φυσικής χώρου, ή συνδυασμό των δύο. Η κονσόλα επίσης περιλαμβάνει δευτερεύοντα ειδικά κατασκευασμένα ολοκληρωμένα κυκλώματα που αναλαμβάνουν διεργασίες συνυφασμένες με το κατέβασμα, τη μεταφόρτωση, και το κοινωνικό παιχνίδι. Αυτές οι διεργασίες μπορούν να γίνουν απρόσκοπτα στο παρασκήνιο κατά τη διάρκεια του παιχνιδιού ή καθώς το σύστημα βρίσκεται σε κατάσταση ύπνου. Αν και δεν είναι γνωστά πολλά για τις ικανότητες ήχου του PS4, η κονσόλα επίσης έχει αφοσιωμένο στοιχείο ήχου, το οποίο μπορεί να υποστηρίξει επικοινωνία εν μέσω παιχνιδιού με ελάχιστες εξωτερικές πηγές όπως επίσης και ένα μεγάλο αριθμό από ροές MP3 για τον εντός του παιχνιδιού ήχο.

Το PS4 έχει 8 GB RAM GDDR5 με μέγιστο εύρος 176 GB/s η οποία είναι 16 φορές περισσότερη από την RAM που έχει το προηγούμενο PS3, και αναμένεται να δώσει στην κονσόλα σημαντική διάρκεια ζωής. Η αρχιτεκτονική ενοποιημένης μνήμης, επιτρέπει στον επεξεργαστή και την κάρτα γραφικών να έχουν πρόσβαση σε κοινή μνήμη, αφαιρώντας την ανάγκη για ξεχωριστή και εξειδικευμένη μνήμη.

Το read-only οπτικό drive αναγνωρίζει δίσκους Blu-Ray σε ταχύτητα 6Χ με σκοπό να έχει ως μέγιστη ταχύτητα ανάγνωσης 27 MB/s - μια σημαντική αναβάθμιση απ τις 2x ταχύτητες του PS3 που είχαν ικανότητα μόνο 9MB/s. Για την περαιτέρω ενίσχυση του οπτικού drive, το PS4 θα έχει υλισμικό αποσυμπίεσης της στιγμής Zlib, επιτρέποντας μεγαλύτερο εύρος στη πραγματικότητα, ενώ την ίδια στιγμή η κονσόλα συνεχώς θα αποθηκεύει δεδομένα στον σκληρό της δίσκο, ενώ ακόμη και να φορτώνει εκ των προτέρων δεδομένα όταν το παιχνίδι δεν χρησιμοποιεί ενεργά το οπτικό drive, ορίζοντας μέρος της στρατηγικής PlayGo της Sony. Αναφορές λένε ότι το οπτικό drive δε θα έχει την δυνατότητα να διαβάσει τετραπλής επικάλυψης δίσκους των 100 GB, μία νέα τεχνολογία Blu-Ray δίσκων σχεδιασμένοι για να υποστηρίζουν την ανάλυση 4k. Αν και η κονσόλα θα υποστηρίζει φωτογραφίες και βίντεο σε ανάλυση 4K, το σύστημα δεν αναμένεται να μπορεί να παρουσιάσει παιχνίδια πέρα απ τα 1080pixel. Η κονσόλα περιλαμβάνει έναν 500GB σκληρό δίσκο για επιπλέον αποθήκευση, ο οποίος μπορεί να αναβαθμιστεί από τον χρήστη.

Το PlayStation 4 έχει ασύρματη συνδεσιμότητα σε δίκτυο 802.11 b/g/n, Ethernet (10BASE-T, 100BASE-TX and 1000BASE-T), Bluetooth 2.1, και δύο θύρες USB 3.0. Μία βοηθητική θύρα περιλαμβάνεται για σύνδεση με την PlayStation Camera, μία ψηφιακή κάμερα ανίχνευσης κίνησης, που πρώτα παρουσιάστηκε στο PlayStation 3. Ένα mono headset, το οποίο μπορεί να συνδεθεί στο DualShock 4, συμπεριλήφθηκε στο πακέτο. Οι ρυθμίσεις εικόνας και ήχου περιλαμβάνουν HDMI και οπτικό S/PDIF.

### Χειριστήρια

Κύρια λήμματα: DualShock 4 και PlayStation Move
PlayStation Move χειριστήρια.
Το DualShock 4 είναι το βασικό χειριστήριο του PlayStation 4. Πωλείται στα $59 US/$59 CA/€59/£54. Παρόμοια με το DualShock 3, συνδέεται με τη κονσόλα μέσω Bluetooth v2.1+EDR. Το DualShock 3, όμως, δε είναι συμβατό με το PS4. Το DualShock 4 είναι εξοπλισμένο με πολλές νέες δυνατότητες, συμπεριλαμβανομένου μιας ενσωματωμένης επιφάνεια αφής δύο σημείων τύπου capacitive στην όψη του χειριστηρίου, στην οποία μπορεί ο χρήστης να κάνει κλικ. Το χειριστήριο υποστηρίζει ανίχνευση κίνησης μέσω ενός γυροσκοπίου τριών αξόνων και ενός μέτρου επιτάχυνσης τριών αξόνων και βελτιωμένη δόνηση. Περιλαμβάνει μια μη αφαιρέσιμη, επαναφορτιζόμενη μπαταρία ιόντων λιθίου δοκιμαστικά ικανή να αποθηκεύσει 1000 mAh. Το δοκιμαστικό μοντέλο ζυγίζει 210 g (7.4 oz), και έχει διαστάσεις 162 \* 52 \* 98 mm (6.4 \* 2.0 \* 3.9 in), μια λαστιχένια ή χαραγμένη πλαστική πλάτη για να βελτιώσει τη λαβή. Το σχέδιο που παρουσιάστηκε στην αποκάλυψη του PlayStation 4 ήταν «κοντά στο τελικό».

Το χειριστήριο διαθέτει πολλές υποδοχές εισόδου. Το Stereo Jack του (3.5 mm TRS connector) υποστηρίζει τη σύνδεση ακουστικών με μικρόφωνο για να επιτρέπει στον χρήστη να μιλάει και να ακούει ταυτόχρονα. Συμπεριλαμβάνει επίσης μια micro USB θύρα, ένα καλώδιο επέκτασης, και ένα mono ηχείο. Το χειριστήριο μπορεί να φορτιστεί μέσω μιας micro USB θύρας, μιας ειδικής βάσης φόρτισης, η της κονσόλας, ακόμα και αν η κονσόλα είναι κλειστή.

Το DualShock 4.
Το DualShock 4 διαθέτει τα ακόλουθα κουμπιά: κουμπιά PS, Share, Options, κατευθυντήρια κουμπιά, κουμπιά ενεργειών (τρίγωνο, κύκλος, σταυρός, τετράγωνο), κουμπιά πλάτης (R1/L1), σκανδάλες (R2/L2), αναλογικούς μοχλούς με δυνατότητα κλικ (L3/R3) και μια επιφάνεια αφής με δυνατότητα κλικ. Αυτά έχουν πολλές αλλαγές σε σχέση με το DualShock 3 και άλλα παλιότερα χειριστήρια Playstation. Τα κουμπιά Start και Select έχουν ενωθεί σε ένα κουμπί, το Options. To ειδικό κουμπί Share επιτρέπει στους παίκτες να μεταφορτώνουν βίντεο από τα παιχνίδια που παίζουν. Οι μοχλοί και οι σκανδάλες έχουν επανασχεδιαστεί με βάση τη γνώμη των σχεδιαστών της κονσόλας και διαθέτουν κοίλη επιφάνεια. Τέλος, από το 2014 είναι προσαρμοσμένο να ανταποκριθεί σε όλες τις κονσόλες του PlayStation 3 είτε με άμεση σύνδεση καλωδίου είτε με ασύρματη χρήση συνολικής διάρκειας 96 ωρών. Η φόρτιση του γίνεται μέσω του καλωδίου που δεν πωλείται μαζί με το χειριστήριο.

Το DualShock 4 επίσης διαθέτει μια φωτεινή μπάρα ή οποία μπορεί να δείξει πολλά διαφορετικά χρώματα. Τα χρώματα θα βοηθούν στην αναγνώριση παικτών και στην ειδοποίησή τους για σημαντικά μηνύματα όπως η χαμηλή ζωή. Επίσης αλληλεπιδρά με μια προσαρτημένη κάμερα η οποία αντιλαμβάνεται κίνηση και βάθος χρησιμοποιώντας την φωτεινή μπάρα του χειριστηρίου. Βασίζεται στη υπάρχουσα τεχνολογία που χρησιμοποιείται στο PlayStation Move. Τα ήδη υπάρχοντα PlayStation Move χειριστήρια υποστηρίζονται από το PS4.

### PlayStation Camera

Η PlayStation Camera.
Το PlayStation Eye έχει επανασχεδιαστεί και μετονομαστεί σε PlayStation Camera. Περιέχει δύο κάμερες με ανάλυση 1280 προς 800px. Οι φακοί λειτουργούν με ένα άνοιγμα f/2.0, με απόσταση εστίασης 30 cm, και 85° πεδίο όρασης. Η διαρρύθμιση των δύο καμερών επιτρέπει διάφορους τρόπους λειτουργίας, ανάλογα με τον στόχο της εφαρμογής. The two cameras can be used together for depth-sensing of objects in its field of vision, παρόμοια με το Kinect της Microsoft. Εναλλακτικά, μία από τις κάμερες μπορεί να χρησιμοποιηθεί για να καταγράφει εικόνα βίντεο ενώ η άλλη χρησιμοποιείται για παρακολούθηση κίνησης.

Η PlayStation Camera διαθέτει επίσης μια σειρά μικροφώνων τεσσάρων καναλιών, η οποία βοηθάει να μειωθεί ο ανεπιθύμητος θόρυβος περιβάλλοντος και μπορεί να χρησιμοποιηθεί ακόμα και για να εκδίδει εντολές. Το μέγεθός του είναι 186 x 27 x 27 mm (7.3 x 1.1 x 1.1 in) (πλάτος x ύψος x βάθος) , με βάρος 183 gr (6.5 oz). Καταγράφει βίντεο σε RAW και YUV (μη συμπιεσμένο) και συνδέεται με το PlayStation 4 μέσω της βοηθητικής πύλης της κονσόλας. Η PlayStation Camera πωλείται ως ένα ξεχωριστό, πρόσθετο αξεσουάρ, με τιμή $59 US/$59 CA/€49/£44.

### Συνοδευτικές συσκευές

Μια ποικιλία από συσκευές όπως smartphones, tablets, και το PlayStation Vita, μπορούν να αλληλεπιδράσουν με το PlayStation 4 ως δεύτερες οθόνες. Συνοδευτικές συσκευές μπορούν επίσης να αφυπνίσουν την κονσόλα από λειτουργία ύπνου.

Το PlayStation Vita μπορεί να χρησιμοποιηθεί για ροή βίντεο κατευθείαν από την κονσόλα, επιτρέποντας την χρήση παιχνιδιών, που το υποστηρίζουν, εξ αποστάσεως. Η Sony ελπίζει να κάνει όλα τα παιχνίδια του PS4 συμβατά με το PlayStation Vita.

Το PlayStation App επιτρέπει σε κινητές συσκευές να αλληλεπιδράσουν με το PlayStation 4, παρόμοια με το Xbox SmartGlass. Είναι διαθέσιμο για iOS και Android smartphones (τα Sony Xperia που φέρουν πιστοποίηση PlayStation την έχουν προεγκατεστημένη) και tablets. Οι παίκτες μπορούν να χρησιμοποιήσουν αυτή την εφαρμογή ώστε, για παράδειγμα, να αγοράσουν τίτλους PS4 ενώ βρίσκονται μακριά από το σπίτι τους και να τους βάλουν εξ αποστάσεως να κατεβαίνουν στην κονσόλα, να δουν ζωντανές ροές από άλλους παίκτες, και να βλέπουν in-game χάρτες ενώ παίζουν παιχνίδια.

Το Remote Play είναι μια εφαρμογή, διαθέσιμη για λειτουργικά συστήματα Windows και Mac. Η εφαρμογή επιτρέπει στον χρήστη, μέσω Wi-Fi, να διαχειρίζεται την κονσόλα και να παίζει παιχνίδια.

Λογισμικό και υπηρεσίες
-----------------------

Παρόλο που το PS4 δεν είναι απαραίτητη η σύνδεση του Διαδικτύου για να λειτουργήσει, η Sony λέει ότι οι δυνατότητες του PlayStation 4 θα μπορούσε να είναι πολύ περισσότερες όταν είναι συνδεδεμένο. Το PlayStation Network δίνει στους παίκτες πρόσβαση σε μια ποικιλία από υπηρεσίες βασισμένες στο Cloud computing, από το PlayStation Store συμπεριλαμβανομένων συνδρομητικών υπηρεσιών όπως το PlayStation Music.Το multiplayer απαιτεί συνδρομή στο PlayStation Plus, αλλά Free-to-play τίτλοι όπως *PlanetSide 2* και *DC Universe Online* είναι διαθέσιμοι χωρίς εγγραφή, και ασύγχρονες λειτουργίες όπως τα δικτυακά leaderboards είναι προσβάσιμα. Περαιτέρω, λόγω της ανάγκης για εγγραφή για το δικτυακό Multiplayer (παιχνίδι με πολλούς παίκτες, που είναι την ίδια στιγμή online), η Sony δε επιτρέπει τη χρήση από τους εκδότες online pass. Η Sony αποσκοπεί να επεκτείνει και εξελίσσει τις υπηρεσίες που προσφέρει κατά τη διάρκεια ζωής του PlayStation 4.

### Διεπαφή χρήστη

Το PlayStation 4 αντικατάστσε το XrossMediaBar με μια νέα. Το προφίλ χρήστη για τους παίκτες βελτιώθηκε, δείχνοντας πρόσφατη δραστηριότητα, το πλήρες όνομά τους και άλλες πληροφορίες σε συνδυασμό με το ξεκλείδωμα τους Trophies. Η PS4 κυρίως οθόνη διαθέτει εξατομικευμένο περιεχόμενο από φίλους τους. Οι υπηρεσίες από τρίτα πρόσωπα, όπως Netflix και Amazon Instant Video, είναι επίσης προσβάσιμα από τη νέα διεπαφή. Είναι δυνατόν ο παίκτης να κάνει κι άλλα πράγματα ενώ παίζει ένα παιχνίδι, όπως το να ανοίξει έναν περιηγητή web.

Κοινωνικές δυνατότητες
----------------------

«Κοινωνικό» ήταν μία από τα πέντε βασικές αρχές που συζητήθηκε από την Sony. Παρόλο ότι η κονσόλα έχει βελτιωμένη κοινωνική χρηστικότητα, οι δυνατότητες αυτές είναι προαιρετικές και μπορούν να απενεργοποιηθούν. Οι παίχτες έχουν την επιλογή να χρησιμοποιήσουν πραγματικά ονόματα με φίλους, μαζί με ένα παρατσούκλι σε άλλες περιπτώσεις όπου η ανωνυμία είναι σημαντική.

### Δημοσίευση

Το χειριστήριο DualShock 4 περιλαμβάνει ένα κουμπί κοινοποίησης (Share) που επιτρέπει στον χρήστη να δει τα τελευταία 10-60 λεπτά του παιχνιδιού του και να επιλέξει ένα στιγμιότυπο ή ένα κλιπ βίντεο που θέλει να κοινοποιήσει. Τα πολυμέσα μεταφορτώνονται απρόσκοπτα από την κονσόλα σε άλλους χρήστες του PSN ή σε ιστοσελίδες κοινωνικής δικτύωσης όπως τα Facebook, Twitter, YouTube και Dailymotion.

### Ζωντανή αναμετάδοση

Οι παίκτες μπορούν να περιηγηθούν ανάμεσα από ζωντανά βίντεο παιχνιδιών που παίζουν οι φίλοι τους, με δυνατότητα επικοινωνίας με κάμερα ή μικρόφωνο, για να παρακολουθήσουν ή να βοηθήσουν να περάσουν κάποιο δύσκολο εμπόδιο, καθώς και να μεταδώσουν ζωντανό βίντεο του δικού τους παιχνιδιού μέσω υπηρεσιών όπως το Ustream, Youtube και το Twitch επιτρέποντας στους θεατές να βλέπουν και να σχολιάζουν σε αυτά από άλλους περιηγητές internet και συσκευές.

Παιχνίδια
---------

Ο Διευθύνων Σύμβουλος της Sony Computer Entertainment of America Τζακ Τρέτον, είπε ότι τα παιχνίδια του PlayStation 4 κυμαίνονται σε τιμές US$ του ενός δολαρίου έως και των 60 δολαρίων (δηλαδή, στην Ευρώπη είναι παρόμοιες οι τιμές). Τα παιχνίδια στο PlayStation4 δεν έχουν κλείδωμα περιοχής, και οι παίκτες μπορούν να ανταλλάζουν, να νοικιάζουν και να πωλούνται τα παιχνίδια τους, καθώς η αγορά ενός παιχνιδιού σημαίνει ότι τους ανήκει διαπαντός.

Η Sony διευκολύνει την δημιουργία παιχνιδιών από ανεξάρτητους δημιουργούς παιχνιδιών. Στη παρουσίαση της Sony στην Ε3 του 2013, η εταιρία αποκάλυψε ότι επιτρέπουν στους δημιουργούς να αυτοεκδίδουν τους τίτλους τους στο PlayStation Network για τα Playstation 3, 4, και Vita. Η εταιρία ανακοίνωσε επιπλέον 10 ερασιτεχνικούς τίτλους που θα είναι διαθέσιμοι στο PlayStation 4 ως το τέλος του 2013.

### Φυσικό και διαδικτυακό περιεχόμενο

Η κονσόλα υποστηρίζει downloadable content παρόμοιο με το τι είναι διαθέσιμο σε άλλες πλατφόρμες PlayStation. Επιπροσθέτως στο φυσικό περιεχόμενο το οποίο μπορεί να αγοραστεί σε καταστήματα, όλα τα παιχνίδια PlayStation 4 μπορούν να κατεβαστούν από το διαδίκτυο, συν ότι κάθε παιχνίδι μπορεί να δοκιμαστεί δωρεάν. Η Sony δεν απαγορεύει την χρήση μεταχειρισμένων παιχνιδιών αγορασμένα σε φυσική μορφή και δεν υπάρχει απαίτηση η κονσόλα να έχει συχνή επικοινωνία με το διαδίκτυο για να επιβεβαιώνει την νομιμότητα του παιχνιδιού.

### PlayGo

Όταν ένας τίτλος επιλέγεται διαδικτυακά, μόνο ένα μέρος των δεδομένων του παιχνιδιού χρειάζεται να μεταφερθεί στη κονσόλα πριν να είναι διαθέσιμο (π.χ. το πρώτο επίπεδο), με τα εναπομένοντα κομμάτια να μεταφορτώνονται κατά τη διάρκεια του παιχνιδιού, μειώνοντας με αυτόν τον τρόπο τον χρόνο αναμονής. Αν οι χρήστες προτιμήσουν να παίζουν τα παιχνίδια απ' ευθείας από τους δίσκους, το PS4 εγκαθιστά δεδομένα στον σκληρό δίσκο κατά το παιχνίδι, μειώνοντας τον χρόνο φόρτωσης. Αυτό επιτυγχάνεται μέσω του επεξεργαστή παρασκηνίου του συστήματος. Παρομοίως, οι ενημερώσεις συστήματος κατεβαίνουν απρόσκοπτα στο παρασκήνιο χωρίς διακοπή. Το PS4 επίσης υποστηρίζει τεχνολογία η οποία προσπαθεί να καταλάβει τάσεις, συμπεριλαμβανόμενων τίτλων που ο παίκτης είναι πιθανό να εκφράσει ενδιαφέρον αργότερα, και αυτόματα κατεβάζει ένα μικρό ποσοστό αυτών των παιχνιδιών στο παρασκήνιο, ακόμα και στη λειτουργία ύπνου, έτσι ώστε να εξοικονομήσει χρόνο.

### Λειτουργία Suspend

Αν χρειαστεί να λήξει μία συνεδρία παιχνιδιού γρήγορα, το PS4 μπαίνει σε μία κατάσταση χαμηλής κατανάλωσης ρεύματος και αποθηκεύει την τελευταία στιγμή του χρήστη, ώστε όταν επιστρέψει στη κανονική λειτουργία του, ο παίκτης μπορεί να επανέλθει από εκεί που σταμάτησε.

### Υποστήριξη παλαιών τίτλων

Το PlayStation 4 δεν είναι συμβατό με παιχνίδια των προηγούμενων κονσολών PlayStation. Μέσω του PlayStation Store είναι διαθέσιμα για αγορά επιλεγμένα παιχνίδια του PlayStation 2, αναβαθμισμένα σε υψηλή ανάλυση και υποστήριξη των PS4 social features. Επιλεγμένα παιχνίδια του PlayStation 3 είναι διαθέσιμα για streaming, μέσω της επί πληρωμής υπηρεσίας PlayStation Now.

Υποδοχή
-------

Η κονσόλα είχε θετική αποδοχή. Το Eurogamer αποκαλεί την τεχνολογία γραφικών του PS4 ως «εντυπωσιακή» και μία βελτίωση από τις δυσκολίες που αντιμετώπισαν οι δημιουργοί στο PlayStation 3. Ο Τεντ Πράις, πρόεδρος και διευθύνων σύμβουλος της Insomniac Games, είπε: «Ως μακροχρόνιος συνεργάτης της Sony έχουμε απολαύσει αρκετά εκπληκτική τεχνολογία κονσολών τις τελευταίες δεκαετίες και φαίνεται ότι το PS4 θα συνεχίσει αυτή τη παράδοση. Νομίζω ότι οι πιο πολλοί από εμάς στον κόσμο της δημιουργίας παιχνιδιών για κονσόλες, πάρα ψάχνουμε για περισσότερη ιπποδύναμη, πιο πολύ μνήμη, πιο πολύ αποθηκευτικό χώρο, γρηγορότερο χρόνο φόρτωσης... Η Sony έδειξε καθαρά στοιχεία ότι θα έχουμε αυτές τις ενισχύσεις με αυτή την κονσόλα. Ωστόσο αφού εμείς στην Insomniac λατρεύουμε να δημιουργούμε νέα παιχνίδια, αυτό που φαίνεται πιο ωραίο είναι η ροή με το Gaikai που θα επιτρέπει να ζεις νέα παιχνίδια για τις κονσόλες μέσω διαφορετικών συσκευών.»

Μετά την παρουσίαση της Sony στην E3 2013, το IGN έγραψε ότι και το PS4 και τα παιχνίδια του φαίνονταν «καλά», ενώ η τιμή καθώς και το ύφος της Sony ήταν «σωστά». Συμφωνούν με την Sony ότι «εάν σε ενδιαφέρουν τα παιχνίδια, θα αγοράσεις ένα PS4». Επιπρόσθετα στην πολιτική της Sony της μη ύπαρξης ψηφιακής διαχείρισης δικαιωμάτων, μη απαίτησης σύνδεσης στο διαδίκτυο, χωρίς περιορισμούς, και χωρίς πιστοποίηση, το PlayStation 4 είναι επίσης χωρίς περιορισμούς περιοχής και ο σκληρός δίσκος του είναι αφαιρέσιμος και αναβαθμίσιμος, το οποίο το IGΝ πιστεύει ότι θα δώσει πλεονεκτήματα στο PS4 επί του Xbox One, το οποίο είναι κλειδωμένο ανά περιοχή και έχει μη προσβάσιμο σκληρό δίσκο.

Το GameSpot επίσης αναφέρει ότι το PlayStation 4 είναι η επιλογή «του παίχτη για την επόμενη γενιά», αναφέροντας την τιμή, την έλλειψη ΨΔΔ, και κυρίως, τις προσπάθειες της Sony να «αποδεχτεί τους καταναλωτές» και να «σεβαστεί το κοινό της» ως κύριους γνώμονες. Ο συντάκτης του GameSpot Tom McShea έγραψε ότι «Λέγοντας όχι στους περιορισμούς για τα μεταχειρισμένα παιχνίδια και την απαραίτητη σύνδεση με το διαδίκτυο την οποία η Microsoft χαίρεται που υλοποιεί με το Xbox One, η Sony ανύψωσε τo PlayStation 4 ως την κονσόλα προς αγορά αυτές τις γιορτές.»

Παραπομπές
----------

1. ↑  "PlayStation™Network Monthly Active Users Reaches 103 Million".
2. ↑  «Στις 13 Δεκέμβρη το PS4 στην Ελλάδα». *αθηνόραμαdigital.gr*. Ανακτήθηκε στις 28 Απριλίου 2018.
3. ↑  «PlayStation 4 will not have native PS3 backwards compatibility» (στα αγγλικά). *Engadget*.. Ανακτήθηκε στις 2018-04-28.
4. ↑  «PS4: new kits shipping now, AMD A10 used as base - VG247» (στα αγγλικά). *VG247*. 2012-11-01.. Ανακτήθηκε στις 2018-04-28.
5. ↑  Luke Karmali (2012-12-11). «Report: Xbox 720 And PS4 Codenames And Details». IGN.. Ανακτήθηκε στις 2013-05-21.
6. ↑  Arthur, Charles (1 Φεβρουαρίου 2013). «PlayStation 4 rumours fly as Sony invitations hint at release». *the Guardian* (στα Αγγλικά). Ανακτήθηκε στις 28 Απριλίου 2018.
7. ↑  (c)Sony Computer Entertainment Inc. (20 Φεβρουαρίου 2013). «Videogame industry's brightest minds convene in New York as part of Sony Computer Entertainment's introduction of PlayStation 4». Sony Computer Entertainment. Αρχειοθετήθηκε από το πρωτότυπο στις 24 Απριλίου 2013. Ανακτήθηκε στις 21 Φεβρουαρίου 2013.
8. 1 2 3  «Sony announces the PlayStation 4, launching at the end of 2013». *The Verge*.. Ανακτήθηκε στις 2018-04-28.
9. ↑  «PS4 Pro review» (στα αγγλικά). *TechRadar*. Αρχειοθετήθηκε από το πρωτότυπο στις 2013-04-26.. Ανακτήθηκε στις 2018-04-28.
10. 1 2  «Sony unveils its next game console, the PlayStation 4, arriving in holiday 2013» (στα αγγλικά). *Engadget*.. Ανακτήθηκε στις 2018-04-28.
11. ↑  Stark, Chelsea. «PlayStation 4 Gets Early Support From Publishers and Developers» (στα αγγλικά). *Mashable*.. Ανακτήθηκε στις 2018-04-28.
12. ↑  Kelion, Leo. «BBC News - E3: PlayStation 4 console priced cheaper than Xbox One». Bbc.co.uk. Ανακτήθηκε στις 11 Ιουνίου 2013.
13. ↑  «PS4 Slim review: A smaller, sexier console with few compromises» (στα αγγλικά). *Ars Technica*.. Ανακτήθηκε στις 2018-04-28.
14. ↑  «Sony PlayStation 4 Pro» (στα αγγλικά). *Stuff*.. Ανακτήθηκε στις 2018-04-28.
15. ↑  «The DualShock 4 is 'near final' hardware, Remote Play is more than an afterthought, and other notes from Shuhei Yoshida» (στα αγγλικά). *Engadget*.. Ανακτήθηκε στις 2018-04-28.
16. 1 2  «PS4: PC-like architecture, 8GB RAM delight developers» (στα αγγλικά). *Eurogamer.net*.. Ανακτήθηκε στις 2018-04-28.
17. ↑  «Five analysts, one consensus: PlayStation 4 impressed» (στα αγγλικά). *Eurogamer.net*.. Ανακτήθηκε στις 2018-04-28.
18. ↑  «PS4 allows playing games as they're downloading» (στα αγγλικά). *Engadget*. Αρχειοθετήθηκε από το πρωτότυπο στις 2013-02-21.. Ανακτήθηκε στις 2018-04-28.
19. ↑  «Sony reveals developer-centric PlayStation 4» (στα αγγλικά). *GamesIndustry.biz*.. Ανακτήθηκε στις 2018-04-28.
20. ↑  «Sony PlayStation 4 games can be played while they are downloading». *The Verge*.. Ανακτήθηκε στις 2018-04-28.
21. 1 2  «Inside the PlayStation 4 With Mark Cerny» (στα αγγλικά).. Ανακτήθηκε στις 2018-04-28.
22. ↑  «Sony reveals the PS4: New controller, 8GB RAM, doesn’t play PS3 discs and more» (στα αγγλικά). *Gimme Gimme Games*. 2013-02-20. Αρχειοθετήθηκε από το πρωτότυπο στις 2013-03-16.. Ανακτήθηκε στις 2018-04-28.
23. 1 2 3 4 5 6  «Spec Analysis: PlayStation 4» (στα αγγλικά). *Eurogamer.net*.. Ανακτήθηκε στις 2018-04-28.
24. ↑  «Is Blu-ray really a good medium for games?» (στα αγγλικά). *Ars Technica*.. Ανακτήθηκε στις 2018-04-28.
25. ↑  JC Fletcher (2013-02-21). «PS4 will output video in 4K, but not games». Joystiq.. Ανακτήθηκε στις 2013-02-21.
26. ↑  «PS4 will support 4K for 'personal contents' like photos, but not games». *Polygon*.. Ανακτήθηκε στις 2018-04-28.
27. 1 2 3  Sony Computer Entertainment, Incorporated (11 Ιουνίου 2013). «PLAYSTATION®4 (PS4™) DESIGN AND PRICE UNVEILED, AVAILABLE AT $399 IN U.S. AND AT €399 IN EUROPE» (PDF). *www.scei.co.jp*. Αρχειοθετήθηκε από το πρωτότυπο (PDF) στις 13 Ιουνίου 2013. Ανακτήθηκε στις 11 Ιουνίου 2013.
28. ↑  «Sony's PlayStation 4 Eye is a $59 add-on, PS4 packs an upgradable 500GB HDD inside». engadget.com. 10 Ιουνίου 2013. Ανακτήθηκε στις 10 Ιουνίου 2013.
29. 1 2 3  MacManus, Christopher (21 Φεβρουαρίου 2013). «Finer details about PlayStation 4's DualShock 4 controller, Eye camera». *CNET*. Ανακτήθηκε στις 21 Φεβρουαρίου 2013.
30. 1 2 3 4  «Finer details about PlayStation 4's DualShock 4 controller, Eye camera» (στα αγγλικά). *CNET*. 2013-02-21.. Ανακτήθηκε στις 2018-04-28.
31. ↑  Hinkle, David. «Yoshida: DualShock 3 won't work with PS4». Joystiq. Ανακτήθηκε στις 21 Φεβρουαρίου 2013.
32. 1 2 3 4  McWhertor, Michael (31 Ιανουαρίου 2013). «PS4 touch-sensitive DualShock 4 controller revealed (update: features, scale detailed)». Polygon. Ανακτήθηκε στις 21 Φεβρουαρίου 2013.
33. ↑  Gilbert, Ben (February 21, 2013). «The DualShock 4 is 'near final' hardware, Remote Play is more than an afterthought, and other notes from Shuhei Yoshida».. Ανακτήθηκε στις February 25, 2013.
34. ↑  «DualShock 4 - PlayStation 4 Wiki Guide - IGN». *IGN* (στα Αγγλικά). Ανακτήθηκε στις 28 Απριλίου 2018.
35. ↑  «The PlayStation 4 supports the PlayStation Move controller» (στα αγγλικά). *Engadget*.. Ανακτήθηκε στις 2018-04-28.
36. 1 2  Kyle MacGregor (21 Φεβρουαρίου 2013). «PlayStation 4 Eye: Applications of PS4's twin cameras». Destructoid. Ανακτήθηκε στις 21 Φεβρουαρίου 2013.
37. ↑  Chris Scullion (21 Φεβρουαρίου 2013). «Eye spy: Has Sony found its answer to Kinect?». CVG UK. Ανακτήθηκε στις 21 Φεβρουαρίου 2013.
38. ↑  Sean Buckley (20 Φεβρουαρίου 2013). «PS4 Eye promises to unlock your PlayStation at a glance, tips hat to Kinect». Engadget. Αρχειοθετήθηκε από το πρωτότυπο στις 21 Φεβρουαρίου 2013. Ανακτήθηκε στις 21 Φεβρουαρίου 2013.
39. ↑  Conditt, Jessica. «PS4 Eye has two cameras: One to watch you, one to make you pretty». Joystiq. Ανακτήθηκε στις 21 Φεβρουαρίου 2013.
40. ↑  «PS4 doesn't require an always-on internet connection» (στα αγγλικά). *Engadget*.. Ανακτήθηκε στις 2018-04-28.
41. ↑  «PlayStation 4 supports remote play on PlayStation Vita» (στα αγγλικά). *Engadget*.. Ανακτήθηκε στις 2018-04-28.
42. ↑  «PS4 to have social apps geared toward second-screen experiences» (στα αγγλικά). *Engadget*. Αρχειοθετήθηκε από το πρωτότυπο στις 2013-02-22.. Ανακτήθηκε στις 2018-04-28.
43. ↑  «Sony's 'PlayStation App' for iOS and Android adds second screen to PS4». *The Verge*.. Ανακτήθηκε στις 2018-04-28.
44. ↑  «Official PlayStation app now available on Android and iOS devices ahead of PS4 launch». *The Verge*.. Ανακτήθηκε στις 2018-04-28.
45. ↑  «Απομακρυσμένο παιχνίδι PS4 Windows PC / Mac». *remoteplay.dl.playstation.net*. Ανακτήθηκε στις 28 Απριλίου 2018.
46. ↑  «How to Share Used PlayStation 4 Games - IGN Video». Ign.com. Ανακτήθηκε στις 11 Ιουνίου 2013.
47. ↑  «E3 2013: Sony's Shuhei Yoshida Shares Relevant Details on PlayStation Plus Requirement for Multiplayer on PS4» (στα αγγλικά). *DualShockers*. 2013-06-12. Αρχειοθετήθηκε από το πρωτότυπο στις 2013-06-15.. Ανακτήθηκε στις 2018-04-28.
48. ↑  Nutt, Christian (11 Ιουνίου 2013). «Further clarification on Sony's DRM policies: No more online pass». Gamasutra. Ανακτήθηκε στις 12 Ιουνίου 2013.
49. 1 2 3  «The big interview: Sony's Shuhei Yoshida on PS4» (στα αγγλικά). *Eurogamer.net*.. Ανακτήθηκε στις 2018-04-28.
50. ↑  «Sony completely revamps its user interface for the PlayStation 4». *The Verge*.. Ανακτήθηκε στις 2018-04-28.
51. ↑  «PS4 Will Support Trophies» (στα αγγλικά). *XTREME PS3*. 2013-02-22.. Ανακτήθηκε στις 2018-04-28.
52. ↑  Dyer, Mitch (20 Φεβρουαρίου 2013). «Netflix, Amazon Instant, More Coming to PlayStation 4». *IGN* (στα Αγγλικά). Ανακτήθηκε στις 28 Απριλίου 2018.
53. ↑  «Sony announces PlayStation 4, DualShock 4 controller» (στα αγγλικά). Αρχειοθετήθηκε από το πρωτότυπο στις 2013-02-21.. Ανακτήθηκε στις 2018-04-28.
54. ↑  «Tretton: PS4 game prices range from $.99 to $60» (στα αγγλικά). *Engadget*.. Ανακτήθηκε στις 2018-04-28.
55. ↑  Smith, Mat (11 Ιουνίου 2013). «The PS4 won't be region-locked». Engadget. Ανακτήθηκε στις 11 Ιουνίου 2013.
56. ↑  George, Richard (10 Ιουνίου 2013). «E3 2013: PlayStation 4 Supports Used Games, Doesn't Require Online Connection». *IGN* (στα Αγγλικά). Ανακτήθηκε στις 28 Απριλίου 2018.
57. ↑  «Sony will allow indie devs to publish their own games on PlayStation 4» (στα αγγλικά). *VentureBeat*. 2013-06-11.. Ανακτήθηκε στις 2018-04-28.
58. ↑  Carmichael, Stephanie (10 Ιουνίου 2013). «Sony reveals its powerhouse of indie games on PlayStation 4». Venture Beat. Ανακτήθηκε στις 10 Ιουνίου 2013.
59. ↑  Prescott, Shaun. «Sony: every PS4 title will be available as digital download». ComputerAndVideoGames.com. Ανακτήθηκε στις 25 Φεβρουαρίου 2013.
60. ↑  «The PS3's Biggest Complaint Breeds The PS4's Strengths». gamerxchange.net. 30 Μαΐου 2013. Αρχειοθετήθηκε από το πρωτότυπο στις 24 Μαρτίου 2013. Ανακτήθηκε στις 30 Μαΐου 2013.
61. ↑  Bramwell, Tom (21 Φεβρουαρίου 2013). «Sony tells Eurogamer: PlayStation 4 will not block used games • News • PlayStation 4 •». Eurogamer.net. Ανακτήθηκε στις 25 Φεβρουαρίου 2013.
62. ↑  Kubba, Sinan. «Sony: PS4 can play used games». Joystiq. Ανακτήθηκε στις 21 Φεβρουαρίου 2013.
63. ↑  «PS4's PlayGo system explained». vg247.com. 2013-04-24.. Ανακτήθηκε στις 2013-06-01.
64. ↑  Spencer (20 Φεβρουαρίου 2013). «Jump Back Into A Game With PlayStation 4's Suspend Mode, No Save Point Necessary». Siliconera. Ανακτήθηκε στις 15 Ιουνίου 2013.
65. 1 2  «PlayStation 2 games launch on PS4 tomorrow (update)». *Polygon*.. Ανακτήθηκε στις 2018-04-28.
66. ↑  «PlayStation still not considering backward compatibility for PS4». *Polygon*.. Ανακτήθηκε στις 2018-04-28.
67. ↑  «Sony announces PlayStation Now, its cloud gaming service for TVs, consoles, and phones». *The Verge*.. Ανακτήθηκε στις 2018-04-28.
68. ↑  «Top Developers React To PlayStation 4». *Game Informer* (στα Αγγλικά). Αρχειοθετήθηκε από το πρωτότυπο στις 15 Ιουνίου 2013. Ανακτήθηκε στις 28 Απριλίου 2018.
69. ↑  MacDonald, Keza (10 Ιουνίου 2013). «E3 2013: Sony's Knock-Out Blow». *IGN* (στα Αγγλικά). Ανακτήθηκε στις 28 Απριλίου 2018.
70. ↑  Krupa, Daniel (11 Ιουνίου 2013). «PlayStation 4 is Region-Free». *IGN* (στα Αγγλικά). Ανακτήθηκε στις 28 Απριλίου 2018.
71. ↑  Lowe, Scott (11 Ιουνίου 2013). «E3 2013: PlayStation 4 Hard Drive is Removable, Upgradable». *IGN* (στα Αγγλικά). Ανακτήθηκε στις 28 Απριλίου 2018.
72. ↑  Gaston, Martin (11 Ιουνίου 2013). «PlayStation 4 is the gamer's choice for next-gen». *GameSpot* (στα Αγγλικά). Ανακτήθηκε στις 28 Απριλίου 2018.
73. ↑  Shea, Tom Mc (10 Ιουνίου 2013). «Sony's Triumphant Night». *GameSpot* (στα Αγγλικά). Ανακτήθηκε στις 28 Απριλίου 2018.

Εξωτερικοί σύνδεσμοι
--------------------

* Επίσημη ιστοσελίδα Αρχειοθετήθηκε 2013-12-11 στο Wayback Machine. (ΗΠΑ)
* Επίσημη ιστοσελίδα Αρχειοθετήθηκε 2013-06-11 στο Wayback Machine. (Ηνωμένο Βασίλειο)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Παιχνιδοκονσόλες 8ης Γενιάς (2012-παρόν) |
| --- |
|  |
| **Οικιακές** | 
* Wii U (2012-)
* Xbox One (2013-)
* PlayStation 4 (2013-)
 |
|  |
| **Φορητές** | 
* PlayStation Vita (2011-2019)
* Nintendo 3DS (2011-)
* Nintendo Switch (2017-)
 |

 |